**R. Marinković – Kiklop (nadimci)**

**NADIMCI**

Velik broj likova nema imena, nego ih pisac imenuje prema subjektivno doživljenim najistaknutijim fizičkim ili psihičkim osobinama: Nepoznati, Hermafrodit, invalid, biciklist…Ti nadimci pojačavaju dojam ironije, groteske, ali i simbolike u romanu.

**MELKIOR – Eustahije Kior**

- Melkior – jedan od trojice mudraca, maga, uz Baltazara i Gašpara, koji su se došli pokloniti

novorođenom Božjem sinu

- Eustahije – legenda o sv. Eustahiju, irskom vitezu, nevjerniku koji se preobratio

- Eustahije, grč. = plodni

- Eustahije – tako se zvao i neki vojnik cara Trajana

- Eustahije: ironija, hrabar vojnik – Melkiorov strah od vojske…

- Ugo i Maestro uz Melkiorov nadimak Eustahije obvezno pridijevaju atribute: umni,

neizrecivi, izgubljeni, blaženi, zlatousti, preljubazni, nepogrešivi, istinoljubivi,

mnogopoštovani, tankoćutni, metafizički, sumnjičavi, plemeniti, preslatki, prebolni itd.

**Leopold – MAESTRO – Veliki kukac Poldi**

- Maestro – učitelj, majstor

- Leopold – ime njem. podrijetla, svetac zaštitnik Austrije

- leopoldovac – pripadnik nekada u Zagrebu vrlo popularne vojničke jedinice; prema

austrijskom nadvojvodi Leopoldu.

**KALISTO – Polonije**

- Polonije – brbljavi ulizica, uslužan dvorski sluga u Shakespeareovom *Hamletu*, poltron; o

svemu pogrješno prosuđuje pa ispada smiješan; karakterna prijetvornost

- Kalista – pratilja božice Artemide u koju se zaljubio Zeus; njezin sin Arkad i ona preneseni

su na nebo kao zviježđa Velikog i Malog medvjeda.

**ADAM – Atma (duša) MacAdam**

- Atma – veliki duh u bramanskoj filozofiji

- Atma – ime Schopenhauerovog psa

- Atma – skriveno, mistično, nepoznato, otpor, strah i osjećaj odvratnosti

- Mac – u keltskom jeziku sin; prvi dio škotskih i irskih prezimena

⇨ intonacijska (ironija i groteska) i simbolična uloga nadimaka u karakterizaciji likova

Likovi se međusobno razlikuju naobrazbom, profesijom, socijalnim statusom, idejnom pozicijom i emocijama. Nekoliko je zajedničkih odrednica likova:

1. pretežno su intelektualci, dezorijentirani, neurotični i izgubljeni u ponorima autoanaliza, svjesni relativnosti i ugroženosti ljudskog opstanka;

2. njihova je osnovna aktivnost razmišljanje o tome kako da pobjegnu pred kiklopom Polifemom koji im donosi Smrt i apokaliptičnu viziju Budućnosti:

*„ Život je odabrao inteligenciju za svoje igre, on ne pravi historiju s idiotima.“*

*„ A mi se odviše sobom bavimo , odviše pipamo svoje slabosti i mislimo da smo ne znam kakvi grešnici…Razmišljamo. Razmišljanje nas čini kukavicama. Očajavamo.“*

**TEHNIKE KARAKTERIZACIJE LIKOVA**

Tehnike karakterizacije likova vrlo su različite. Marinković primjenjuje:

**PODJELA LIKOVA S IDEOLOŠKOG GLEDIŠTA**

S ideološkog gledišta likovi se mogu podijeliti u tri skupine:

a) politički dezorijentirani intelektualci: Melkior, Ugo, Maestro;

b) petokolonaši (špijuni): Adam, Kurt;

c) likovi koji se spremaju pružiti otpor nastupajućem fašizmu: Pupo, Nepoznati.

Posebice je zanimljiv lik don Fernanda i njegova **teorija preventive**. Mogli biste izdvojiti nekoliko postavki koje izriče don Fernando, npr.:

- Hitlera je trebalo ubiti prije deset godina, a Mussolinija prije dvadeset, dok nisu prijetili

čovječanstvu.

- Zločinca se treba čuvati jer se nikad ne zna kad će nam nanijeti zlo.

- Prema zločincima treba biti indiferentan jer ne zaslužuju pažnju poštenih ljudi.

- Naivno je i glupo u ovom svijetu biti dobar.

- Samo odabrani moraju biti dobri.

- Bez dobrote život je nezamisliv.

Ključni trenutak u don Fernandovoj „*teoriji o potrebi preventivne dehumanizacije ili ukidanju tragedije skepsom*“ jest kako prepoznati opasne pojedince, nasilnike i potencijalne diktatore. Dvije su značajke presudne:

1. tjelesna obilježenost (neka tjelesna mana)

2. nizak rast.

Tako „obilježeni“ ljudi skloni su kompenzirati svoje nedostatke potrebom moći i uništavanjem drugih. Njegova se teorija temelji na psihološko-antropološkoj povijesnoj pozadini: „…*treba pogubiti sve ljude ispod metar i šezdeset i sve one koji vas pogledaju poprijeko kad ih nagazite u tramvaju*“.